FI Euroopan unionin virallinen lehti C 448/9

Kanne 30.9.2014 – Euroopan komissio v. Espanjan kuningaskunta

(Asia C-454/14)

(2014/C 448/12)

Oikeudenkäyntikieli: espanja

Asianosaiset

Kantaja: Euroopan komissio (asiamiehet: L. Pignataro-Nolin, E. Sanfrutos Cano ja D. Loma-Osorio Lerena)

Vastaaja: Espanjan kuningaskunta

Vaatimukset

— On todettava, että Espanjan kuningaskunta ei ole noudattanut kaatopaikoista 26.4.1999 annetun neuvoston direktiivin 1999/31/EY (1) 14 artiklan c alakohdan mukaisia velvoitteitaan kunkin jäljempänä mainitun kaatopaikan osalta, koska se ei ole kahdeksan vuoden kuluessa kyseisen direktiivin 18 artiklan 1 kohdassa säädetystä päivästä toteuttanut tarvittavia toimia vaatiakseen kunkin kannekirjelmän 26 kohdassa tarkoitetun kaatopaikan pitäjää valmistelemaan kaatopaikan kunnostussuunnitelman ja varmistaakseen tämän suunnitelman täysimääräisen noudattamisen kyseisessä direktiivissä säädettyjen muiden kuin sen liitteessä I olevassa 1 kohdassa mainittujen vaatimusten mukaisesti: tavanomaisille jätteille tarkoitetut kaatopaikat, joiden sijaintipaikat ovat Ortuella (País Vasco) sekä Zurita ja Juan Grande (Canarias).

— On todettava, että Espanjan kuningaskunta ei ole noudattanut direktiivin 1999/31 14 artiklan b alakohdan mukaisia velvoitteitaan kunkin jäljempänä mainitun kaatopaikan osalta, koska se ei ole toteuttanut kunkin kannekirjelmän 37 kohdassa tarkoitetun kaatopaikan osalta tarvittavia toimia poistaakseen kyseisen direktiivin 7 artiklan g alakohdan ja 13 artiklan säännösten mukaisesti mahdollisimman nopeasti käytöstä kaatopaikat, jotka eivät ole saaneet saman direktiivin 8 artiklan mukaisesti lupaa toimintansa jatkamiseen: 9 tavanomaisille jätteille tarkoitettua kaatopaikkaa, joiden sijaintipaikat ovat Vélez Rubio (Almería), Alcolea de Cinca (Huesca), Sariñena (Huesca), Tamarite de Litera (Huesca), Somontano – Barbastro (Huesca), Barranco de Sedases (Fraga, Huesca), Barranco Seco (Puntallana, La Palma), Jumilla (Murcia) ja Legazpia (Guipuzkoa), sekä 19 pysyville jätteille tarkoitettua kaatopaikkaa, joiden sijaintipaikat ovat Sierra Valleja (Arcos de la Frontera, Cádiz), Carretera Pantano del Rumblar (Baños de la Encina, Jaén), Barranco de la Cueva (Bélmez de la Moraleda, Jaén), Cerrajón (Castillo de Locubín, Jaén), Las Canteras (Jimena y Bedmar, Jaén), Hoya del Pino (Siles, Jaén), Bellavista (Finca El Coronel, Alcalá de Guadaira, Sevilla), El Patarín (Alcalá de Guadaira, Sevilla), Carretera de Arahal-Morón de la Frontera (Arahal, Sevilla), Carretera de Almadén de la Plata (Cazalla de la Sierra, Sevilla), El Chaparral (Écija, Sevilla), Carretera A-92, KM 57,5 (Morón de la Frontera, Sevilla), Carretera 3118 Fuente Leona – Cumbres mayores (Colina Barragona, Huelva), Llanos del Campo (Grazalema – Benamahoma, Cádiz) Andrada Baja (Alcalá de Guadaira, Sevilla), Las Zorreras (Aldeira, Granada), Carretera de los Villares (Andújar, Jaén) La Chacona (Cabra, Córdoba) ja el Chaparral – La Sombrerera (Puerto Serrano, Cádiz).

— Espanjan kuningaskunta on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Tutkimusten, jotka komissio on tehnyt jäsenyysvelvoitteiden noudattamatta jättämistä koskevassa menettelyssä 2001/2071, ja Espanjan viranomaisten antamien vastausten tarkastelun perusteella on selvitetty, etteivät Espanjan viranomaiset ole täyttäneet virallisessa huomautuksessa mainittuja direktiivissä 1999/31 säädettyjä velvollisuuksia, jotka niillä on direktiivin 1999/31 14 artiklan a ja c alakohdan perusteella, eivätkä velvollisuuksia, jotka niillä on saman direktiivin 14 artiklan b alakohdan perusteella.

Nyt nostettu kanne koskee myös Barranco de Sedasesin kaatopaikkaa, jota on käsitelty jäsenyysvelvoitteiden noudattamatta jättämistä koskevassa menettelyssä 2012/4068, joka on yhdistetty edellä mainittuun menettelyyn, koska Espanjan kuningaskunta ei ole kyseisen kaatopaikan osalta noudattanut direktiivin 1999/31 14 artiklan b alakohdan mukaisia velvoitteitaan.

Vastausten tarkastelun perusteella komissio on voinut peruuttaa menettelyn 45 kaatopaikan osalta, joita ei joko voida pitää 16.7.2001 olemassa olleina kaatopaikkoina taikka joille on myönnetty lupa ja jotka on kunnostettu direktiivin 1999/31 säännösten mukaisesti. Kun kuitenkin otetaan huomioon, että jäsenyysvelvoitteiden noudattamatta jättäminen jatkuu, koska Espanjan viranomaiset eivät eräissä tapauksissa toteuta tarvittavia toimia vaatiakseen kaatopaikan pitäjää valmistelemaan kaatopaikan kunnostussuunnitelman ja varmistaakseen tämän suunnitelman täysimääräisen noudattamisen kyseisessä direktiivissä säädettyjen vaatimusten mukaisesti eivätkä ne eräissä muissa tapauksissa toteuta tarvittavia toimia poistaakseen mahdollisimman nopeasti käytöstä kaatopaikat, jotka eivät ole saaneet lupaa toimintansa jatkamiseen, Espanjan kuningaskunta ei ole noudattanut direktiivin 1999/31 14 artiklan c ja b alakohdan mukaisia velvoitteitaan, joten komissio on päättänyt nostaa tämän kanteen unionin tuomioistuimessa.

(1) EYVL L 182, s. 1.